Byen var kjent for sin produksjon og eksport av olivenolje og sine malte sarkofager av terrakotta som er vitnemål på de beste joniske maleriene på 500-tallet f.Kr. Byen var også verdsatt for sin garum (fra gresk γάρον, , navnet på en fisk som man først benyttet innvollene på), en meget vanlig smakstilsetning i det antikke kjøkken, særlig romerne var opptatt av det. Smakstilsetningen ble produsert fra fiskelevninger, først og fremst makrell, og blandingen ble tilsatt salt, eddik, og urter i en bestemt blanding.